als_Latn dik_Latn sag_Latn
Kush ka bë më shumë gjynahe, BDI apo PDSH?
Nëse incizimet janë autentike, del se BDI-ja dhe PDSH-ja janë shërbëtorë të Mijallkovit dhe qëllimeve të VMRO-së, parti të cilat sipas pozicionit dhe mundësive të tyre, i kanë bërë dëm të madh shqiptarëve të Maqedonisë, të cilët janë të ofenduar nga kjo politikë dhe nuk ndjehen të përfaqësuar
Lideri i Lidhjes Social Demokrate Zoran Zaev, në mbrëmjen e së martës në hapësirat e sallës universale të Shkupit publikoi “bombën” e tetë me radhë ku u dëgjuan biseda telefonike për të cilat u tha se janë biseda të politikanëve, të cilët kanë bërë parregullsi zgjedhore dhe presion ndaj institucioneve shtetërore.
Në një bisedë telefonike për të cilën LSDM-ja tha se është në mes zëvendës kryeministrit për implementimin e Marrëveshjes së Ohrit dhe shefit të sigurimit Sasho Mijallkov, ky i fundit kërkon kontroll mbi Gjykatën Administrative. “Duhet të takohem me Abdulaqim Ademin dhe të shohim pastaj,” thotë zëri i Xhaferit duke kërkuar prej Mijallkovit një shërbim në Gjykatën Administrative për një rast në Dollnen. Mijallkov i përgjigjet pozitivisht kësaj kërkese dhe merren vesh të takohen më vonë.
Kurse më pas u lëshua një bisedë tjetër telefonike për të cilën LSDM-ja thotë se është në mes kryetarit të PDSH-së Menduh Thaçit dhe Mijallkovit ku shefi i sigurimit urdhëron Thaçin të votojë për VMRO-në në KSHZ- për Strumicën.”
Në bisedën tjetër mes Thaçit dhe Mijallkovit, Thaçi dëgjohet duke i thënë atij: “Këtu jam nëse të duhet diçka trego, për gjithçka, deri në vdekje!
Nëse incizimet janë autentike, del se BDI-ja dhe PDSH-ja janë shërbëtorë të Mijallkovit dhe qëllimeve të VMRO-së, parti të cilat sipas pozicionit dhe mundësive të tyre, i kanë bërë dëm të madh shqiptarëve të Maqedonisë, të cilët janë të ofenduar nga kjo politikë dhe nuk ndjehen të përfaqësuar.
Se cila parti, BDI-ja në apo PDSH-ja, kanë pasur pozitë më të mirë për t’i bërë dëm shqiptarëve, gazeta “Lajm” ka pyetur analistët.
Xhelal Neziri mendon se sa më shumë legjitimitet t’i jepet një partie, aq më shumë rriten gjasat për të bërë edhe dëm. Ai tregon se nga kjo distancë kohore nuk mund të gjykojmë drejtë rolin e këtyre partive në raport me popullin e vet.
“Pasi të shkojnë në histori, do të krijohen kushte për një lustrim rrënjësor të gjithë atyre që kanë bërë dëm”, ka thënë për “Lajm” analisti Xhelal Neziri.
Ndërkaq analisti dhe publicisti Ramadan Ramadani thotë që kjo garë se kush bën më shumë dëm i ka sjellur partitë shqiptarë në pozicionin e të nënshtruarve kështu edhe kanë pasuar dështimet e qytetarëve të Maqedonisë.
“Fakti se ato kanë bë gara në këtë proces të nënshtrimit dhe me atë të dëmtimit të qytetarëve i ka vënë ata në procese anti-historike që nuk munden të maten me kandar dhe siç shohim prej "bombave" vetëm mendja mund të ketë zarar. Ose si i thotë në bisedën e shpalosur Mijallkovi Xhaferit: "krejt jemi një orë në minus," ka deklaruar Ramadan Ramadani.
Për pyetjen se kush është i pari për t’i bërë më shumë dëm shqiptarëve, përgjigje ka dhënë edhe Arsim Zekolli me një shkrim përmes rrjetit social “Facebook.”
Ai mendon se Menduh Thaçi tanimë ka përfunduar karrierën e tij pas kësaj bisede të publikuar mes tij dhe Mijallkovit.
Zekolli ka shkruar se servilosja e Musa Xhaferit është dyfish më e turpshme dhe faqezezë se e Menduh Thaçit. Ai ka thënë se BDI-ja ka shfrytëzuar luftën për të fituar pushtetin, duke futur urrjetje të patejkalueshme mes dy etnive dhe se Menduh Thaçi karrierën e tij e ka shkruar me ngjyrë pisllëku ndërsa Musa Xhaferi dhe BDI-ja, karrierat, pasurimin e kanë nënshkruar më ngjyrë pisllëku.
“Menduhi karrierën dhe pasurimin e vet, e shkruajti me ngjyrë pisllëku, por Musa dhe BDI-ja karrierat dhe pasurimin, e kanë të nënshkurar me gjak njerezish të vrarë. Rrjedhimish, mllefi dhe dënimi ndaj tyre, duhet të jetë shumë më i vrazhdët," ka shkruar ndër tjerash në profilin e tij përmes 'facebook' analisti dhe ish diplomati Arsim Zekolli./lajmpress
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn